Det blev besluttet på en ekstraordinær generalforsamling tirsdag aften. Fodboldklubbens bestyrelse fik opbakning til at udvide anpartskapitalen fra 825.000 kroner i dag til fem millioner kroner i 2014. Salget af de nye anparter skal give tiltrængt kapital til klubbens slunkne kasse. - Der er ingen, der siger at det er noget vi kan realisere her og nu, men inden udgangen af 2013 vil vi meget gerne være oppe på de i alt fem millioner kroner. Det vil give os et økonomisk råderum, siger bestyrelsesformand i FC Hjørring Henrik Stoksted Sørensen til TV2/Nord.
FC Hjørring vil sælge nye anparter for over fire millioner kroner.